**KLAIPĖDOS MIESTO SAVIVALDYBĖS**

**Ugdymo proceso užtikrinimo PROGRAMOS (NR. 10) APRAŠYMAS**

|  |  |  |  |  |  |  |
| --- | --- | --- | --- | --- | --- | --- |
| **Biudžetiniai metai** | 2022-ieji metai | | | | | |
| **Asignavimų valdytojas** | Savivaldybės administracija | | | | | |
| **Programos pavadinimas** | **Ugdymo proceso užtikrinimo programa** | | | | **Kodas** | **10** |
| **Ilgalaikis prioritetas**  **(pagal KSP)** | Pažangi, konkurencinga ir subalansuota miesto ekonominė plėtra | | | | **Kodas** | **I** |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | | | | **Kodas** | **03** |
| **Programos tikslas** | Užtikrinti kokybišką ugdymo proceso organizavimą | | | | **Kodas** | **01** |
| **Tikslo įgyvendinimo aprašymas.**  Siekiant šio tikslo, svarbu tenkinti gyventojų poreikius ugdyti vaikus bendrojo ugdymo ir neformaliojo vaikų švietimo mokyklose, sudaryti sąlygas jų saviraiškai ir užimtumui, užtikrinti saugias ir sveikas vaikų ugdymosi sąlygas bei teikti informacinę, ekspertinę, konsultacinę pagalbą, didinančią švietimo veiksmingumą ir skatinančią įstaigų veiklos tobulinimą bei mokytojų profesinį tobulėjimą.  **01 uždavinys. Sudaryti sąlygas ugdytis ir gerinti ugdymo proceso kokybę.**  Įgyvendinant šį uždavinį, bus vykdomos šios priemonės:  *Veiklos organizavimo užtikrinimas švietimo įstaigose.*  *Ugdymo proceso ir aplinkos užtikrinimas savivaldybės ikimokyklinio ugdymo įstaigose.* Ikimokyklinio ugdymo įstaigose ugdomi vaikai pagal ikimokyklinio ugdymo ir vienų metų privalomą priešmokyklinio ugdymo programas. 2022 m. bus finansuojamas 44 ikimokyklinio ugdymo įstaigų ugdymo procesas ir aplinka. Ikimokyklinio ir priešmokyklinio ugdymo paslauga bus teikiama 7995 vaikams iki 7 metų.  *Ugdymo proceso užtikrinimas nevalstybinėse ikimokyklinio ugdymo įstaigose.* Tikslinės mokymo lėšos bus skiriamos 10 nevalstybinių ikimokyklinio ugdymo įstaigų. Ikimokyklinio ir priešmokyklinio ugdymo paslauga šiose įstaigose bus teikiama 499 vaikams iki 7 metų.  *Ikimokyklinio ar priešmokyklinio ugdymo mokytojų, dirbančių vienoje ikimokyklinės įstaigos grupėje, etatų skaičiaus didinimas.*Vadovaujantis Ikimokyklinio ir priešmokyklinio ugdymo organizavimo modelių Klaipėdos miesto savivaldybės švietimo įstaigose aprašo, patvirtinto Klaipėdos miesto savivaldybės (toliau – Savivaldybė) tarybos 2020 m. liepos 31 d. sprendimu Nr. T2-197, 15 punktu, Savivaldybės administracijos direktoriaus 2021 m. rugsėjo 28 d. įsakymu Nr. AD1-1139 „Dėl Klaipėdos miesto švietimo įstaigų, vykdančių ikimokyklinio ir priešmokyklinio ugdymo programas, papildomų ikimokyklinio ir priešmokyklinio ugdymo mokytojų etatų skyrimo 2021–2023 metams sąrašo patvirtinimo ir auklėtojų padėjėjų etatų nustatymo“ patvirtintas pedagogų etatų skaičius 2021–2023 metams. Šios priemonės tikslas – užtikrinti veiksmingą Klaipėdos miesto švietimo įstaigų, įgyvendinančių ikimokyklinio ir priešmokyklinio ugdymo programas, ugdymo organizavimą, nustatyti ikimokyklinio ir priešmokyklinio ugdymo modelius ir jų įgyvendinimo ypatumus bei pagerinti pedagoginių darbuotojų darbo sąlygas, skiriant laiką bendrai veiklai grupėje ir vykdant vaikų ugdymą. 2022 m. numatyta 16 švietimo įstaigų įsteigti 73,8 papildomus ikimokyklinio ir priešmokyklinio ugdymo mokytojų etatus, 2023 m. – 69,8 etatus.  *Ugdymo proceso ir aplinkos užtikrinimas Savivaldybės pradinėje mokykloje ir mokyklose-darželiuose.* 2022 m. bus finansuojamas 3 Savivaldybės mokyklų-darželių ir 1 pradinės mokyklos ugdymo procesas ir aplinkos išlaikymas. Šiose įstaigose pagal ikimokyklinio ir priešmokyklinio ugdymo programas bus ugdomi 379 vaikai, pagal pradinio ugdymo programą – 854 mokiniai (1–4 klasių). Iš viso švietimo paslauga bus teikiama 1233 vaikams.  *Ugdymo proceso ir aplinkos užtikrinimas Savivaldybės bendrojo ugdymo mokyklose.* Užtikrinant bendrąjį išsilavinimą, bendrojo ugdymo mokyklose yra įgyvendinamos priešmokyklinio, pradinio, pagrindinio ir vidurinio ugdymo programos. 2022 m. bus finansuojamas 32 bendrojo ugdymo mokyklų ugdymo procesas. Šiose įstaigose pagal ikimokyklinio ir priešmokyklinio ugdymo programas bus ugdomi 152 vaikai, pagal pradinio, pagrindinio ir vidurinio ugdymo programas – 18 805 mokiniai (iš viso – 18 957).  *Projekto „Mokinių ugdymosi pasiekimų gerinimas diegiant kokybės krepšelį“ įgyvendinimas*. Dalyvavimui partnerio teisėmis Lietuvos Respublikos švietimo, mokslo ir sporto ministerijos vykdomame projekte Savivaldybės taryba pritarė 2019 m. sausio 31 d. sprendimu Nr. T2-14. Projekto tikslas – sudaryti sąlygas bendrojo ugdymo mokyklose pagerinti mokinių ugdymosi pasiekimus ir vykdyti gerųjų mokymosi patirčių sklaidą. Pagal projektą iš valstybės biudžeto finansuojama 85 proc. projekto veiklų, iš Savivaldybės biudžeto – 15 proc. 2020–2021 m. (projekto vykdymas pratęstas iki 2022 m. vasario mėn. dėl karantino metu negalėjusių vykti visų suplanuotų veiklų) projekte dalyvavo 5 Klaipėdos miesto bendrojo ugdymo mokyklos (H. Zudermano gimnazija, S. Dacho, „Verdenės“, „Versmės“ progimnazijos, „Gilijos“ pradinė mokykla), turinčios geros mokyklos raišką, ir 1 mokykla („Pajūrio“ progimnazija), turinti silpnos mokyklos raišką (mokykla projekto veiklas įgyvendins ir 2022 m.). 2022 m. projekte pradės dalyvauti dar 5 Klaipėdos miesto bendrojo ugdymo mokyklos: „Varpo“ gimnazija, „Gabijos“, Sendvario, Vitės ir „Vyturio“ progimnazijos. Šioms mokykloms bus skiriamas 127,0 Eur kokybės krepšelis vienam besimokančiajam vieniems mokslo metams.  *Stadionų ir sporto aikštynų (su dirbtinės žolės danga) priežiūros užtikrinimas.*2022 m. planuojamos lėšos 4 įstaigų („Žemynos“, Vytauto Didžiojo, Vydūno ir „Vėtrungės“ gimnazijų), stadionų ir sporto aikštynų dirbtinės žolės dangos priežiūrai.  *Ugdymo proceso užtikrinimas nevalstybinėse bendrojo ugdymo mokyklose ir mokyklose-darželiuose.* 2022 m. 9 nevalstybinėms bendrojo ugdymo mokykloms ir mokykloms-darželiams bus skiriamos tikslinės mokymo lėšos. Pagal ikimokyklinio ir priešmokyklinio ugdymo programas bus ugdomi 226 vaikai, pagal pradinio, pagrindinio ir vidurinio ugdymo programas mokysis 1 331 mokinys (iš viso – 1 557).  *Klaipėdos miesto bendrojo ugdymo mokyklų antrųjų klasių mokinių vežimo paslaugos mokyti plaukti užtikrinimas.* Nuo 2016 m. Savivaldybė finansuoja miesto antrųjų klasių mokinių mokymo plaukti programą, integruotą į fizinio ugdymo pamokas. Vaikai į baseiną atvežami ir parvežami Savivaldybės parūpintu transportu. Mokiniai mokomi plaukti dviejuose baseinuose (Klaipėdos baseine Dubysos g. 12, ir Klaipėdos „Gintaro“ sporto centre S. Daukanto g. 31). 2022 m. planuojama išmokyti plaukti 1 877 antrųjų klasių mokinius iš 32 bendrojo ugdymo mokyklų (Savivaldybės, nevalstybinių ir Klaipėdos Eduardo Balsio menų gimnazijos).  *Klaipėdos miesto bendrojo ugdymo mokyklų trečiųjų klasių mokinių mokymo plaukti paslaugos.* Klaipėdos miesto bendrojo ugdymo mokyklų antrųjų klasių mokiniams plaukimo pamokos nuo 2021 m. spalio 16 d. nebuvo vykdomos dėl šalyje paskelbto karantino. Iki 2020 m. spalio mėn. vienam vaikui buvo vestos 6 pamokos. Pagal Klaipėdos miesto bendrojo ugdymo mokyklų antrųjų klasių mokinių mokymo plaukti programos įgyvendinimo aprašą, patvirtintą Savivaldybės administracijos direktoriaus 2018 m. birželio 8 d. įsakymu Nr. AD1-1449, plaukimo programai įgyvendinti skiriamos 32 akademinės valandos, kurios paskirstomos pusmečiais: pirmą pusmetį skiriama 18, antrą pusmetį – 14 akademinių valandų. Nuo 2022 m. vasario mėn. planuojama organizuoti 26 akademinių val. plaukimo programą Klaipėdos miesto bendrojo ugdymo mokyklų 1 960 trečiųjų klasių mokinių. Jai įgyvendinti (8 baseino takelių nuomai, trenerių paslaugai apmokėti, mokinių pavėžėjimui iš mokyklos į baseiną ir atgal) planuojama skirti 361,4 tūkst. Eur Savivaldybės biudžeto lėšų.  *Ugdymo proceso ir aplinkos užtikrinimas savivaldybės neformaliojo vaikų švietimo įstaigose.* Neformaliojo vaikų švietimo ir formalųjį švietimą papildančių ugdymo įstaigų paskirtis – tenkinti mokinių (vaikų) pažinimo, ugdymosi ir saviraiškos poreikius. 2022 m. planuojamos lėšos 6 Savivaldybės neformaliojo vaikų švietimo ir formalųjį švietimą papildančių ugdymo įstaigų veiklos užtikrinimui ir neformaliojo švietimo programų vykdymui, kuriose dalyvaus apie 4 309 vaikus. 3 neformaliojo vaikų švietimo įstaigoms (Klaipėdos karalienės Luizės jaunimo, Klaipėdos vaikų laisvalaikio ir Klaipėdos moksleivių saviraiškos centrams) planuojamos lėšos tradicinių renginių, švenčių organizavimui (Kalėdinis mero priėmimas gabiems mokiniams, Vaikų gynimo diena, valstybinių ir kitų švenčių minėjimai, dalykinės olimpiados, sporto varžybos, parodos, vaikų ir paauglių socializacijos projektai). Dalis suplanuotų renginių, kaip ir 2021 m., tikėtina, gali neįvykti dėl blogėjančios valstybės lygio ekstremaliosios situacijos.  *Neformaliojo ugdymo įstaigų inventoriaus atnaujinimas.* Atsižvelgiant į Klaipėdos miesto savivaldybės 2019–2023 m. prioriteto „Švietimo sistemos plėtojimas“ veiklos kryptį „Ikimokyklinio ir bendrojo ugdymo paslaugų prieinamumo ir kokybės gerinimas“, buvo parengtas ir Savivaldybės administracijos direktoriaus 2020 m. gruodžio 10 d. įsakymu Nr. AD1-1427 patvirtintas Neformaliojo ugdymo įstaigų inventoriaus atnaujinimo planas 2021–2023 metams. Savivaldybės administracijos direktoriaus 2021 m. kovo 17 d. įsakymu Nr. AD1- 333 sudaryta darbo grupė išanalizavo neformaliojo ugdymo įstaigų finansavimo struktūrą, Klaipėdos neformaliojo vaikų švietimo ir formalųjį švietimą papildančio ugdymo mokyklos pateikė lėšų poreikį inventoriaus įsigijimui ir atnaujinimui poreikį. Pagal šių mokyklų pateiktus duomenis Savivaldybės administracijos direktoriaus 2020 m. gruodžio 10 d. įsakymu Nr. AD1-1427 „Dėl Neformaliojo ugdymo įstaigų inventoriaus atnaujinimo plano 2021–2023 metams patvirtinimo“ patvirtintas Neformaliojo ugdymo įstaigų inventoriaus atnaujinimo planas. Ilgalaikiam turtui įsigyti reikalingos Savivaldybės biudžeto lėšos: 2022 m. – 35,3 tūkst. Eur, 2023 m. – 32,4 tūkst. Eur, 2024 m. – 53,0 tūkst. Eur.  *Tarptautinio Europos folkloro kultūros festivalio „Europiada“ dalyvių apgyvendinimas.*Savivaldybė 2022 m. liepos 13–17 dienomis organizuoja 57-ąjį tarptautinį Europos folkloro kultūros festivalį „Europiada“. Dalyvių (daugiau kaip 4000 dalyvių) apgyvendinimas bus užtikrintas 33 Klaipėdos miesto bendrojo ugdymo mokyklose. Savivaldybės biudžeto lėšos planuojamos mokyklų išlaidų kompensavimui: aptarnaujančio personalo darbo užmokesčiui ir socialinio draudimo įmokoms, patirtų patalpų eksploatacijos išlaidoms, saugos tarnybos paslaugai.  *Miesto erdvių puošimas, skirtas Klaipėdos 770 metinėms.*Švietimo bendruomenė miesto jubiliejaus proga susitarė papuošti erdves, kurios turės išliekamąją vertę. 3 ikimokyklinių įstaigų, esančių Kauno gatvėje, tvoros, kurios skirtos apsaugai nuo gatvės triukšmo, bus papuoštos grafičių piešiniais su Klaipėdos simboliais. Kiekviena bendrojo ugdymo mokykla pagamins keramikinę plokštę, kurioje bus pavaizduotos įsimintinos miesto datos ar įvykiai. Plokščių gamybai bus naudojamas molis ar cementas, glazūra, degimo ir džiovinimo įranga.  *BĮ Klaipėdos pedagoginės psichologinės tarnybos veiklos užtikrinimas.* Pedagoginės psichologinės tarnybos specialistai konsultuoja pedagogus, vaikus ir jų tėvus, kuriems reikalinga pedagoginė psichologinė pagalba, padeda vaikams lavinti sutrikusias funkcijas, vykdo individualias ir grupines pratybas. Siekiant spręsti psichologo paslaugų ikimokyklinio ugdymo įstaigų auklėtiniams trūkumo problemą, bus įsteigta po 1 papildomą etatą 2022 m. ir 2023 m. Konsultacinę pagalbą planuojama kasmet suteikti apie 10 000 asmenų.  *BĮ Klaipėdos regos ugdymo centro veiklos užtikrinimas.* Regos ugdymo centro paskirtis – užtikrinti kokybišką ikimokyklinio ir priešmokyklinio amžiaus vaikų su regos negalia ugdymą bei regos korekciją, teikti pagalbą mokyklinio amžiaus vaikams, kurie su regos negalia mokosi namuose arba yra integruoti į bendrojo ugdymo mokyklas, teikti neformaliojo suaugusiųjų švietimo paslaugas suaugusiems žmonėms su regos negalia. 2022 m. įstaiga ugdys 77 vaikus (iš jų 59 pagal ikimokyklinio ir 18 pagal priešmokyklinio ugdymo programas) bei teiks specialiąją tiflopedagoginę pagalbą 31 mokyklinio amžiaus vaikui ir 35 suaugusiems asmenims.  *BĮ Klaipėdos miesto pedagogų švietimo ir kultūros centro veiklos užtikrinimas.* 2022 m. miesto pedagogams bus sudaryta galimybė dalyvauti kvalifikacijos tobulinimo programose (per metus – 2 100 val.), gerosios patirties sklaidos renginiuose (per metus – 85), planuojama išduoti apie 12 500 kvalifikacijos pažymėjimų, bus organizuojamos konferencijos, edukaciniai-kultūriniai renginiai miesto švietimo įstaigų darbuotojams.  *Pasirengimas Gamtos mokslų, technologijų, inžinerijos, matematikos mokslų ir kūrybiškumo ugdymo (STEAM) centro įveiklinimui.* Pasirengimas STEAM centro įveiklinimui vykdomas, vadovaujantis 2016 m. spalio 7 d. sutartimi Nr. J9-1750. Vykdant priemonę, numatoma kasmet Savivaldybės biudžeto lėšomis finansuoti gamtos mokslų (fizikos, chemijos, biologijos), matematikos, informacinių technologijų ir technologijų mokytojų STEAM kompetencijų tobulinimą, Vakarų Lietuvos regiono 5–8 klasių mokinių STEAM olimpiados bei mokytojų gerosios patirties sklaidos organizavimą.  *Sporto klasių veiklos užtikrinimas.* Sporto klasės veikia dvejose Klaipėdos miesto gimnazijose – „Aukuro“ ir Vytauto Didžiojo gimnazijose. „Aukuro“ gimnazijoje veikia 5 sporto klasės, kuriose mokosi 113 mokinių. Šioje gimnazijoje kasmet planuojama komplektuoti dar po dvi sporto klases. Vytauto Didžiojo gimnazijos sporto klasių veikla bus vykdoma 2022 ir 2023 metais, nes nuo 2020 m. rugsėjo 1 d. šioje gimnazijoje sporto klasės nebekomplektuojamos ir 2024 m. sporto klasių mokykla nebeturės. Vytauto Didžiojo gimnazijoje 2021–2022 m. m. veikia 2 sporto klasės, kuriose mokosi 56 mokiniai, 2022–2023 m. m. veiks 1 sporto klasė (30 mokinių). Sporto klasių išlaikymui papildomų mokymo lėšų ir aplinkos lėšų nereikia. Lėšos reikalingos mokinių maitinimui (pietūs) ir pavėžėjimui.  *BĮ Klaipėdos jūrų kadetų mokyklos veiklos užtikrinimas.* Vadovaujantis Klaipėdos miesto savivaldybės bendrojo mokyklų pertvarkos 2021–2025 m. bendruoju planu, patvirtintu Savivaldybės tarybos 2021 m. liepos 22 d. sprendimu Nr. T2-170, numatyta, kad Klaipėdos jūrų kadetų mokykla nuo 2022–2023 m. m. įgyvendins vidurinio ugdymo programą, bus formuojamos 5–12 klasės. Nuo 2021 m. rugsėjo 1 d. 5–10 (10 komplektų) klasėse mokomi 172 mokiniai. Planuojama, kad 2022 m. 5–12 (12 komplektų) klasėse mokysis 240 mokinių, 2023 m. 5–12 (14 komplektų) klasėse – 310 mokinių, 2024 m. 5–12 (16 komplektų) klasėse – 340 mokinių. Vadovaujantis Klaipėdos kadetų mokyklos ugdymo organizavimo tvarkos aprašo, patvirtinto Savivaldybės tarybos 2019 m. liepos 25 d. sprendimu Nr. T2-240, 21 punktu, numatyta, kad iš Savivaldybės biudžeto bus kompensuojamas jūrų kadetų nemokamas maitinimas ir važiavimo į stovyklavietes, ekskursijas, užsiėmimus netradicinėse erdvėse išlaidos.  *Universitetinių klasių veiklos organizavimas.* Savivaldybės tarybos 2019 m. liepos 25 d. sprendimu Nr. T2-208 nustatytas mokytojų (dėstytojų) etatų Baltijos gimnazijoje vienai universitetinei klasei poreikis (0,43 etato). Planuojama, kad iki 2024 m. kiekvienais mokslo metais šioje gimnazijoje bus komplektuojama po dvi papildomas universitetines klases. Maksimalus tokių klasių skaičius bus 8, o mokytojų (dėstytojų) etatų – 3,44 etato. Vykdant šią priemonę, 2022 m. planuojamos lėšos gimnazijos laboratorijos ir robotikos kabineto įrangos ir priemonių įsigijimui.  Savivaldybės tarybos 2021 m. liepos 22 d. sprendimu Nr. T2-188 patvirtintas „Žemynos“ gimnazijos veiklos modelis ir nuo 2021 m. rugsėjo 1 d. Klaipėdos universiteto dėstytojai dirba mokytojais „Žemynos“ gimnazijoje. 2022 m. bus finansuojama 2,12 mokytojų (dėstytojų) etatų, 2023 m. – 2,44 etato.  Planuojama, kad nuo 2022 m. rugsėjo 1 d. Vytauto Didžiojo gimnazijoje bus įgyvendinamas Savivaldybės tarybos 2021 m. liepos 22 d. sprendimu Nr. T2-170 patvirtintas novatoriško verslumo ugdymo klasių veiklos modelis. Planuojama, kad gimnazijoje 2022 m. bus įvesta 0,86 etato, 2023 m. – 1,72 mokytojų (dėstytojų) etato, 2024 m. – 2,58 etato, o nuo 2025 m. rugsėjo 1 d. bus suformuotos 8 universitetinės klasės ir įvesti visi planuoti (3,44) Klaipėdos universiteto dėstytojų etatai. Vykdant šią priemonę, papildomai kasmet bus planuojamos Savivaldybės biudžeto lėšos mokymo priemonėms mokinių veikloms Klaipėdos universiteto laboratorijose įsigyti, 2022 m. numatomos lėšos mokomosios robotikos kabinetui ir 2023 m. – gamtamokslinės laboratorijai įrengti.  Planuojama, kad „Vėtrungės“ gimnazijoje 2022 m. bus įvesta 1,29 mokytojų (dėstytojų) etato, 2023 m. – 3,01 etato, 2024 m. – 3,44 etato. Vykdant šią priemonę, papildomai kasmet bus planuojamos Savivaldybės biudžeto lėšos mokymo priemonėms mokinių veikloms Klaipėdos universiteto laboratorijose įsigyti bei planuojamos lėšos aplinkotyriminiam centrui 2022–2023 m. įrengti.  *Ugdymo prieinamumo ir ugdymo formų įvairovės užtikrinimas.* Siekiant garantuoti ugdymo prieinamumą specialiųjų ugdymosi poreikių vaikams nevalstybinėse mokyklose, planuojamos Savivaldybės biudžeto lėšos 8 mokytojo padėjėjo etatams išlaikyti. Pagalba 2022 m. bus teikiama 23 vaikams. Vadovaujantis Savivaldybės tarybos 2020 m. gruodžio 23 d. sprendimu T2-301 „Dėl Mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašo patvirtinimo“, 2022 m. Savivaldybės biudžete planuojamos lėšos kompensuoti išlaidas už 300 vaikų iki 7 metų ugdymą miesto nevalstybinėse įstaigose.  *Brandos egzaminų administravimas.* Vidurinio išsilavinimo įgijimą patvirtina brandos egzaminai, kuriuos vykdant dalyvauja egzaminų administratoriai, vykdytojai ir vertintojai. Įgyvendinus šią priemonę, bus užtikrintas skaidrus brandos darbo, mokyklinių (5) ir valstybinių brandos egzaminų (12) organizavimas ir vykdymas.  *Maitinimo paslaugų kompensavimas.* Atlyginimo už maitinimo paslaugą lengvatos taikomos ikimokyklinio  ir priešmokyklinio ugdymo grupių vaikams, pradinių klasių mokiniams, ugdomiems miesto švietimo įstaigose, teisės aktų nustatyta tvarka.  *Elektroninio mokinio pažymėjimo (EMP) diegimas ir naudojimo užtikrinimas savivaldybės bendrojo ugdymo mokyklose, neformaliojo švietimo ir sporto įstaigose.* Vadovaujantis 2021 m. rugpjūčio 6 d. pasirašyta paslaugų sutartimi Nr. J9-2016, 2022 m. planuojamos lėšos naujų EMP personalizavimui, blankų įsigijimui ir nepersonalizuotų kortelių gamybai. Iš viso 2022 m. EMP bus aprūpinama 7 950 mokinių. Nepersonalizuotos kortelės išduodamos mokyklos darbuotojams, personalizuoti EMP – mokiniams šiais atvejais: kai vaikas pradeda lankyti mokyklą 1 klasėje, naujai atvykus į mokyklą, keičiantis ugdymo programoms (5, 9, 11 klasėse).  *Klaipėdos miesto pedagogų rengimo, kvalifikacijos plėtojimo, profesinių kompetencijų tobulinimo ir mokytojų pritraukimo į mokyklas 2020–2024 m. programa*. Įgyvendinant šią programą, numatytos priemonės, susijusios su pedagogų poreikio tyrimu, rengimu, perkvalifikavimu ir kvalifikacijos tobulinimo organizavimu, pedagogų profesijos populiarinimu, finansine parama, ketinantiems dirbti pedagoginį darbą.  *Ikimokyklinių ugdymo įstaigų ir mokyklų darželių informacinių technologijų aptarnavimas.* 2022–2024 m. numatomos Savivaldybės biudžeto lėšos Klaipėdos miesto ikimokyklinių ugdymo įstaigų ir mokyklų darželių kompiuterinės technikos priežiūrai ir aptarnavimui.  *Neformaliojo vaikų ir suaugusiųjų švietimo programų organizavimas.*  *Ugdymo proceso užtikrinimas biudžetinėse sporto mokyklose.* Siekiant tenkinti miesto vaikų aktyvumo, sportinio meistriškumo poreikius ir užtikrinti neformaliojo švietimo paslaugų įvairovę, 2022 m. planuojamos mokymo lėšos sportinio ugdymo programoms įgyvendinti 4 biudžetinėse sporto įstaigose, kuriose ugdysis apie 3 176 vaikų.  *Vasaros poilsio organizavimas.* 2022 m. planuojama, kad vasaros metu bus organizuojamos dieninės stovyklos bendrojo ugdymo mokyklose socialiai remtiniems vaikams, mokiniams, turintiems didelių ir labai didelių ugdymosi poreikių, ir kitiems mokyklinio amžiaus vaikams. Iš viso 2022 m. planuojamos lėšos 70 vasaros poilsio programų, vykdomų įvairių teikėjų, ir 10 bendrojo ugdymo mokyklų vaikų vasaros poilsio dieninių stovyklų organizavimui.  *Neformaliojo vaikų švietimo programų įgyvendinimas ir neformaliojo vaikų švietimo paslaugų plėtra.* Vadovaujantis Klaipėdos miesto savivaldybės neformaliojo vaikų švietimo lėšų skyrimo ir naudojimo tvarkos aprašu, patvirtintu Savivaldybės tarybos 2017 m. gruodžio 21 d. sprendimu Nr. T2-328 (2021 m. birželio 22 d. sprendimo Nr. T2-152 redakcija), 2022 m. planuojamos lėšos vykdyti 100 neformaliojo vaikų švietimo programų, kuriose bus užimta apie 5 800 vaikų.  *Savivaldybės administracijos vaiko gerovės komisijos veiklos užtikrinimas.* Siekiant užtikrinti komisijos darbą, bus įgyvendinamos socialinio ugdymo, prevencinės ir kitos programos, kuriose dalyvaus 860 mokinių, suorganizuota respublikinė mokinių konferencija „Tolerantiška mokykla – saugi visuomenė“, vykdomas komisijos narių kvalifikacijos kėlimas – komisijos narių supervizijos, kvalifikacijos kėlimas užsienyje.  *Miesto metodinių būrelių veiklos užtikrinimas.* Vykdant šią priemonę, numatoma organizuoti 39 miesto mokytojų metodinių būrelių veiklą, kuri turi tiesioginės įtakos ugdymo kokybei. Savivaldybės tarybos 2019 m. lapkričio 28 d. sprendimu Nr. T2-329 „Dėl Klaipėdos miesto metodinių būrelių pirmininkų darbo apmokėjimo“ nustatyta atlyginimo už darbą metodinių būrelių pirmininkams tvarka.  *Priėmimo į savivaldybės bendrojo ir ikimokyklinio ugdymo įstaigas informacinių sistemų priežiūra*. Toliau bus administruojamos mokinių priėmimo į Savivaldybės bendrojo ir ikimokyklinio ugdymo įstaigas informacinės sistemos.  *Savivaldybės švietimo įstaigų civilinės atsakomybės draudimas.* Vadovaujantis civilinės atsakomybės draudimo 2021 m. rugpjūčio 6 d. sutartimi Nr. J9-2016, Savivaldybės švietimo įstaigos apdraustos civilinės atsakomybės draudimu. Savivaldybės biudžete planuojamos lėšos sutartiniams įsipareigojimams vykdyti. | | | | | | |
| **01 tikslo rezultato vertinimo kriterijai** | | | | | | |
| Kriterijaus pavadinimas, mato vnt. | | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais | | | |
| 2021 (faktas) | 2022 | 2023 | 2024 |
| Įstaigų, kuriose užtikrintas ugdymo organizavimas, dalis (proc.) | | Švietimo skyrius | 100 | 100 | 100 | 100 |
| Vasaros poilsio programų (iš dalies finansuojamų) skaičius, (vnt.) | | Švietimo skyrius | 73 | 80 | 90 | 100 |
| Asmenų, kuriems suteikta specialioji ir psichologinė pagalba, dalis nuo bendro mokinių ir vaikų skaičiaus (proc.) | | Švietimo skyrius | 50 | 55 | 60 | 65 |

|  |  |  |  |  |  |  |
| --- | --- | --- | --- | --- | --- | --- |
| **Programos tikslas** | Gerinti ugdymo sąlygas ir aplinką | | | | **Kodas** | **02** |
| **Tikslo įgyvendinimo aprašymas.**  Mokymo ir mokymosi aplinka daugelyje Savivaldybės biudžetinių švietimo įstaigų higienos reikalavimus atitinka iš dalies. Nors kasmet pagal įvairias finansavimo programas atnaujinama ugdymo aplinka, tačiau ir toliau būtina planuoti lėšas įstaigų teritorijoms tvarkyti, baldams atnaujinti, patalpoms pertvarkyti, moderniai kompiuterinei įrangai įsigyti, pritaikyti modulinius pastatus ugdymo reikmėms ir pan.  **01 uždavinys. Renovuoti ugdymo įstaigų pastatus ir patalpas**. Įgyvendinant šį uždavinį, švietimo įstaigų pastatams modernizuoti ir patalpoms pritaikyti ugdymo reikmėms bus panaudotos ne tik Savivaldybės, bet ir valstybės investicijų, Europos Sąjungos struktūrinių paramos fondų, kitų šaltinių lėšos. 2022 m. planuojamos šios priemonės:  *Švietimo įstaigų modulinių kompleksų įrengimas ir nuoma.* Projekto įgyvendinimo metu 2021 m. buvoįsteigti 4 moduliniai kompleksai su 6 grupėmis prie 2 veikiančių ikimokyklinio ir priešmokyklinio ugdymo įstaigų („Pingvinukas“ ir „Obelėlė“) Klaipėdoje. Vaikai lanko šias grupes nuo 2021 m. liepos mėn. 2022–2024 m. planuojama ir toliau nuomotis šiuos modulinius kompleksus, ugdyti juose ikimokyklinio ir priešmokyklinio amžiaus vaikus.  *Savivaldybės bendrojo ugdymo mokyklų pastatų ir aplinkos modernizavimas bei plėtra.*  *BĮ Klaipėdos Prano Mašioto progimnazijos pastato Varpų g. 3 rekonstravimas.* 2022 m.planuojama užbaigti Prano Mašioto progimnazijos pastato Varpų g. 3 rekonstravimo darbus: apšiltinti pastato stogą, sienas, I aukšto grindis, pakeisti karšto ir šalto vandens, buitinių nuotekų vamzdyną, elektros instaliaciją, sumontuoti rekuperacinę vėdinimo sistemą, atlikti apdailą po minėtų darbų.  *Bendrojo ugdymo mokyklos pastato statyba šiaurinėje miesto dalyje.* Projektu planuojama šiaurinėje miesto dalyje pastatyti šiuolaikišką ir inovatyvią ugdymo įstaigą – mokyklą, kurioje galėtų mokytis 650 moksleivių. Statybos rangos darbai pradėti 2019 m., planuojama užbaigti 2023 m.  *Sporto aikštynų atnaujinimas (modernizavimas).* 2018–2027 m. planuojama atnaujinti 23 Savivaldybės bendrojo ugdymo mokyklų sporto aikštynus. 2021 m. buvo užbaigti H. Zudermano gimnazijos sporto aikštyno atnaujinimo darbai, parengtas Vitės progimnazijos sporto aikštyno atnaujinimo projektas. M. Gorkio progimnazijos sporto aikštyno atnaujinimo projektas bus užbaigtas 2022 m. I ketvirtį. 2022 m. pagal parengtus projektus bus vykdomi sporto aikštynų atnaujinimo darbai Vitės ir M. Gorkio progimnazijose, taip pat  bus vykdomi „Smeltės“ progimnazijos bei „Vėtrungės“ ir „Žaliakalnio“ gimnazijų sporto aikštynų atnaujinimo darbai ir rengiamas „Gilijos“ pradinės mokyklos sporto aikštyno atnaujinimo projektas.  *Sporto salių atnaujinimas.* 2022 m. bus atliekami „Versmės“ progimnazijos sporto salės atnaujinimo darbai pagal 2019 m. parengtą projektą bei „Aitvaro“ gimnazijos sporto salės atnaujinimo darbai. Taip pat bus atliktas sporto salių grindų remontas Baltijos gimnazijoje ir „Vyturio“ progimnazijoje (iš salės futbolo čempionatui skirtos dangos pardavimo lėšų).  *Klaipėdos „Saulėtekio“ progimnazijos pastato inžinerinių sistemų, vidaus patalpų ir pastato išorės remontas.* 2022 m. bus rengiamas drenažo sistemos  ir pamatų  hidroizoliavimo įrengimo  projektas, atliekami inžinerinių sistemų (šildymo), vandentiekio ir elektros instaliacijos remonto darbai. 2023 m. pagal parengtą projektą bus vykdomi drenažo sistemos  ir pamatų  hidroizoliavimo įrengimo darbai bei vidaus patalpų remonto darbai.  *Lopšelio-darželio „Putinėlis“ stogo remonto darbai.* 2022 m., atsižvelgiant į pastato ekspertizės išvadas, bus atliekami lopšelio-darželio „Putinėlis“ stogo remonto darbai.  *„Gilijos“ pradinės mokyklos (Taikos pr. 68) pastato energinio efektyvumo didinimas.* Projekto įgyvendinimo metu planuojami energinio efektyvumo didinimo darbai: išorės sienų, stogo, cokolio šiltinimas, šildymo sistemos, šilumos punkto ir vėdinimo sistemos modernizavimas. Techninio projekto parengimo ir rangos darbai planuojami 2023 m.  *Klaipėdos „Ąžuolyno“ gimnazijos modernizavimas.* Įgyvendinant projektą, numatoma pakeisti dalį pastato langų, durų, apšiltinti cokolį, sienas, stogą, rekonstruoti šildymo sistemą ir šilumos punktą, sutvarkyti elektros instaliaciją ir t. t., taip pat numatoma sutvarkyti sporto salę. Planuojama rangos darbų pradžia – 2023 m.  *Klaipėdos „Pajūrio“ progimnazijos fasado apšiltinimo darbai.* 2018 m., atlikus statinio ir atskirų jo konstrukcijų apžiūrą, buvo prieita prie išvados, kad būtina atlikti pastato apšiltinimo darbus. Apšiltinti reikalingas plotas sudaro apie 3 383 kv. m. Projektą planuojama įgyvendinti per 2023 m.  *H. Zudermano gimnazijos pastato rekonstrukcija.* Projekto įgyvendinimo metu bus atliktas pamatinės konstrukcijos (cokolių) remontas, fasado išorinių sienų apšiltinimas, langų keitimas, šildymo sistemos ir vėdinimo sistemų rekonstrukcija, šalto vandens tiekimo sistemų ir buities nuotekų tinklų remontas, centrinio pastato korpuso elektros instaliacijos rekonstrukcija, sutvarkyta žaibosauga, pakeista grindų danga. 2022 m. planuojama parengti techninį projektą, numatoma rekonstrukcijos darbų pradžia – 2023 m.  *Vėdinimo ir kondicionavimo sistemų įrengimas.* Vėdinimo irkondicionavimo sistemas planuojama įrengti Klaipėdos miesto ikimokyklinio ugdymo įstaigų 47 pastatuose. 2022 m. ir 2023 m. jas numatoma įrengti 81 grupėje, 2024 m. – 83 grupėse.  *Klaipėdos „Smiltelės“ vaikų globos namų patalpų pritaikymas ikimokykliniam ugdymui.* 2022 m. bus vykdomas Klaipėdos „Smiltelės“ vaikų globos namų patalpų remontas, jas pritaikant ikimokykliniam ugdymui. Bus atliekamas sanitarinių patalpų bei vaikų priėmimo-nusirengimo patalpų įrengimas, pritaikant patalpas pagal Lietuvos Respublikos higienos normų reikalavimus.  *Ikimokyklinio ugdymo įstaigų pastatų modernizavimas ir plėtra.*  *Ikimokyklinio ir priešmokyklinio prieinamumo didinimas Klaipėdos mieste.* Projekto metu bus rekonstruojami du l.-d. „Svirpliukas“ korpusai. Siekiant išplėsti ugdymui skirtas patalpas, bus išplečiamas bendrasis pastato plotas bei pristatomas antras aukštas. Projekto metu taip pat bus įsigyjami nauji darželio grupėms įkurti reikalingi baldai ir įranga, tvarkomas sklypas, kuriame bus įrengiama automobilių stovėjimo aikštelė, tvarkomi želdiniai ir vaikų žaidimų aikštelės. Planuojama įkurti 95 naujas ikimokyklinio ir priešmokyklinio ugdymo vietas. Antrojo korpuso remonto metu dėl planuojamo didesnio vaikų skaičiaus bus išplečiamos virtuvės patalpos, įgyvendinamos energinio efektyvumo didinimo veiklos, kiti remonto darbai. Planuojama rangos darbų pabaiga – 2023 m.  *Energinio efektyvumo didinimas ikimokyklinio ugdymo įstaigose:*  *- pastatų atnaujinimas m.-d. „Saulutė“, l.-d. „Vėrinėlis“, l.-d. „Pingvinukas“, l.-d. „Putinėlis“, l.-d. „Kregždutė“, l.-d. „Radastėlė“, l.-d. „Traukinukas“ skyrius „Boružėlė“.* Projekto įgyvendinimo metu planuojama parengti energijos vartojimo audito ataskaitas, techninius projektus bei atlikti rangos darbus. Numatomas pastatų išorės sienų, stogo, cokolio šiltinimas, langų keitimas (pagal poreikį), šildymo sistemos, šilumos punkto ir vėdinimo sistemos modernizavimas. 2022 m. planuojama pradėti m.-d. „Saulutė“ rangos darbus bei parengti l.-d. „Traukinukas“ skyriaus „Boružėlė“ darbų techninį projektą;  *- pastatų atnaujinimas l.-d „Alksniukas“ ir l.-d „Želmenėlis“.* 2022 m. numatoma vykdyti lopšelių-darželių „Alksniukas“ ir „Želmenėlis“ pastatų modernizavimo darbus – išorinių sienų, cokolio, stogo šiltinimą bei šilumos punkto modernizavimą. Taip pat pastatuose planuojama įrengti žaibosaugos sistemas bei nuovažas žmonių su negalia patekimui į pastatus;  *Klaipėdos lopšelio-darželio „Žiogelis“ pastato Kauno g. 27 modernizavimas.* Projekto įgyvendinimo metuplanuojami energinio efektyvumo didinimo darbai: išorės sienų, stogo, cokolio šiltinimas, langų keitimas (pagal poreikį), šildymo sistemos, šilumos punkto ir vėdinimo sistemos modernizavimas. Darbai numatomi 2023–2024 m.  *Klaipėdos Tauralaukio progimnazijos pastato (Klaipėdos g. 31) rekonstravimas į ikimokyklinio ir priešmokyklinio ugdymo įstaigą.* Projekto tikslas – padidinti ikimokyklinio ir priešmokyklinio ugdymo paslaugų prieinamumą Klaipėdos mieste. Įgyvendinus projektą bus sukurtos 135 naujos ikimokyklinio ir priešmokyklinio ugdymo vietos Klaipėdos miesto šiaurinėje dalyje, pagerinta ikimokyklinio ugdymo infrastruktūra bei vaikų ugdymo sąlygos. Darbai numatomi 2023–2024 m.  *Mokymosi aplinkos pritaikymas švietimo reikmėms.*  *Lauko žaidimų aikštelių ir įrenginių atnaujinimas ikimokyklinio ugdymo įstaigose.* Siekiant sudaryti galimybes ikimokyklinio ugdymo įstaigas lankantiems vaikams prasmingai ir įdomiai leisti laiką švietimo įstaigų kiemuose, būtina pritaikyti lauko edukacines erdves ugdymo reikmėms pagal teisės aktų reikalavimus. Įgyvendinant šią priemonę, 2022 m. planuojama atnaujinti lauko žaidimų aikšteles ir įrenginius 11 ikimokyklinio ugdymo įstaigose.  *Patalpų atnaujinimas, užtikrinant atitiktį higienos normoms.* Siekiant užtikrinti švietimo įstaigų atitiktį higienos normoms pagal kontroliuojančių institucijų reikalavimus, 2022 m. patalpų atnaujinimo darbai planuojami 17 švietimo įstaigų.  *Patalpų pritaikymas neįgalių vaikų ugdymui.* Vykdant šią priemonę,2022 m. planuojama įrengti privažiuojamuosius kelius neįgaliems vaikams 5 Savivaldybės neformaliojo švietimo įstaigose, 2023 m. – 3 įstaigose.  *Klaipėdos miesto gimnazijų gamtamokslinių laboratorijų steigimo ir modernizavimo 2022–2026 metų programos įgyvendinimas.* Įgyvendinantšią programą, bus suformuota gimnazijų gamtos mokslų laboratorijų infrastruktūra, sudarytos sąlygos kokybiškam mokinių gamtamoksliniam ugdymui(si) bei paskatintas mokinių domėjimasis moksline-tiriamąja veikla. 2022 m. prioritetas taikomas gimnazijoms, įsteigusioms laboratorijas ir iš dalies įsigijusioms reikiamą įrangą: „Ąžuolyno“ ir „Aitvaro“ gimnazijoms.  **02 uždavinys. Aprūpinti švietimo įstaigas reikalingu inventoriumi.** Įgyvendinant šį uždavinį, bus vykdomos tokios priemonės:  *Baldų ir įrangos atnaujinimas.*  *Vaikiškų lovyčių įsigijimas savivaldybės ikimokyklinio ugdymo įstaigose.* Vykdant šią priemonę,bus tęsiamas vaikiškų lovyčių, kurios neatitinka higienos normų reikalavimų, keitimas švietimo įstaigose, įgyvendinančiose ikimokyklinio ir priešmokyklinio ugdymo programas. 2022 m. planuojama nupirkti 211 lovyčių 10 įstaigų.  *Įrenginių įsigijimas švietimo įstaigų maisto blokuose.* Priemonė yra tęstinė ir vykdoma nuo 2016 m. 2022 m. 2 ikimokyklinio ugdymo įstaigoms (l.-d. „Papartėlis“ ir „Volungėlė“) atnaujinus bei modernizavus įrenginius įstaigų virtuvėse (bus įsigyta bulvių skutimo mašina, mėsmalė ir gamybinis stalas), pagerės vaikų maitinimo kokybė.  *Švietimo paslaugų modernizavimo programos priemonių įgyvendinimas.* Įgyvendinant šią programą, bus vykdoma:  - *kompiuterių mokyklose atnaujinimas.* Įgyvendinant šią priemonę, kuri vykdoma nuo 2018 m., siekiama padėti mokykloms atnaujinti 6 metų ir senesnius kompiuterius. Dėl pandemijos ir nuotolinio mokymo organizavimo Lietuvos Respublikos švietimo, mokslo ir sporto ministerija pagal skirtingas investicines programas 36 miesto mokykloms 2020 m. skyrė 221 nešiojamąjį ir 320 planšetinių kompiuterių, 2021 m. – 647 nešiojamuosius kompiuterius. Kadangi mokykloms buvo skirta nemažai kompiuterinės įrangos, 2022 m. lėšos nėra planuojamos. 2023 m. planuojamakompiuterius atnaujinti 11 mokyklų, 2024 m.– 7 mokyklose;  *- ikimokyklinio ugdymo, neformaliojo vaikų švietimo ir švietimo pagalbos įstaigų aprūpinimas kompiuteriais*. 2021 m. gegužės 14 d. Kultūros, švietimo ir sporto komitete, svarstant Savivaldybės ikimokyklinio ugdymo, neformaliojo vaikų švietimo ir švietimo pagalbos įstaigų 2020 m. veiklos ataskaitas, buvo priimtas protokolinis nutarimas įvertinti informacinių technologijų poreikį bei skirti šioms įstaigoms finansavimą pagal poreikį.  Įgyvendinant šią priemonę, per 3 metus Adomo Brako dailės mokykla, Juozo Karoso ir Jeronimo Kačinsko muzikos mokyklos, Moksleivių saviraiškos centras ir Švietimo pagalbos įstaigos (Pedagoginė psichologinė tarnyba, Pedagogų švietimo ir kultūros bei Regos ugdymo centrai) įsigys po 9 kompiuterius, Vaikų laisvalaikio ir Karalienės Luizės jaunimo centrai – po 3 kompiuterius kiekvienam padaliniui. Ikimokyklinio ugdymo įstaigos per 3 metus atnaujins arba įsigys po 10 naujų kompiuterių. 2022 m. planuojama įsigyti 100 kompiuterių;  *- išmaniųjų klasių įrengimas.* 2022 m. planuojamos lėšos dviejų tipų išmaniosioms klasėms įrengti. Įgyvendinus priemonę, išmaniosios klasės bus įrengtos 36 mokyklose, 3 formalųjį švietimą papildančiose ugdymo įstaigose (dailės ir 2 muzikos mokyklos) bei Moksleivių saviraiškos centre, kuriame vykdomos techninės krypties neformaliojo vaikų švietimo programos;  *- neformaliojo švietimo ir pagalbos įstaigų aprūpinimas mobilia interaktyvia įranga.*  Pagal šią priemonę 2022 m. planuojama aprūpinti 44 švietimo įstaigas modernia interaktyvia įranga.  **03 uždavinys. Organizuoti materialinį, ūkinį ir techninį ugdymo įstaigų aptarnavimą.**  Įgyvendinant uždavinį, bus vykdomos šios priemonės:  *Ugdymo įstaigų ūkinio aptarnavimo organizavimas.*  Užtikrinant kokybišką ugdymo procesą svarbu spręsti ir bendras ūkines įstaigų problemas, t. y. užtikrinti tikrinančių institucijų (Visuomenės sveikatos centro, Maisto ir veterinarijos tarnybos, Priešgaisrinės gelbėjimo tarnybos) reikalavimų vykdymą, statinių techninės priežiūros kasmetinių ir neeilinių apžiūrų metu komisijos nustatytų defektų pašalinimą, keliamo pavojaus žmonių saugumui šalinančių priemonių taikymą bei defektų likvidavimą, inžinerinių tinklų avarinių situacijų likvidavimą, statinių, patiriančių dideles eksploatacines išlaidas, būklės pagerinimą, minimalių profilaktinių priemonių, siekiant išvengti avarinių situacijų, taikymą, interneto ryšį, šilumos ir karšto vandens tiekimą, šilumos ir karšto bei šalto vandens tiekimo sistemų renovaciją ir kt.  *Švietimo įstaigų paprastasis remontas*. 2022 m. planuojama 26**-**iose švietimo įstaigose atlikti einamąjį remontą (12 lopšelių-darželių:  „Alksniukas“, „Berželis“, „Du gaideliai“, „Eglutė“, „Inkarėlis“, „Linelis“, „Pakalnutė“, „Pumpurėlis“, „Radastėlė“, „Traukinukas“, „Žemuogėlė“, „Žilvitis“, 10 mokyklų: „Ąžuolyno“, Baltijos, „Varpo“, „Vėtrungės“, Vydūno gimnazijose, Vitės, Gedminų, „Smeltės“, „Vyturio“ progimnazijose, „Gilijos“ pradinėje mokykloje bei 5 švietimo įstaigose (lopšeliuose-darželiuose „Želmenėlis“, „Du gaideliai“, „Sakalėlis“, „Šaltinėlis“ ir „Pajūrio“ progimnazijoje) atlikti kanalizacijos vamzdyno remontą).  *Šilumos ir karšto vandens tiekimo sistemų renovacija ir remontas*. 2022 m. planuojama atlikti šildymo vamzdynų iškėlimą Jūrų kadetų mokykloje, vandentiekio vamzdynų keitimą H. Zudermano gimnazijoje, elevatorinių mazgų ir greitaeigio vandens šildytuvų rekonstrukciją l.-d. „Žilvitis“, Klaipėdos pedagogų švietimo ir kultūros centre ir J. Karoso muzikos mokykloje, atlikti kitus nenumatytus darbus, vykdant pasiruošimą 2022–2023 m. šildymo sezonui ir vykdant šildymo sistemų eksploataciją šildymo sezono metu.  *Priešgaisrinių reikalavimų vykdymas švietimo įstaigose*. Toliau numatoma vykdyti priešgaisrinius reikalavimus švietimo įstaigose: išorinių laiptų remontą evakuaciniuose išėjimuose l.-d. „Čiauškutė“ („Šermukšnėlės“ pastate), gaisrinės saugos sistemos remontą l.-d. „Liepaitė“, priešgaisrinio vandentiekio remontą Regos ugdymo centre, išorinių laiptų remontą l.-d. „Du gaideliai“.  *Švietimo įstaigų sanitarinių patalpų remontas*. 2022 m. planuojama atlikti sanitarinių patalpų remonto darbus 10-yje švietimo įstaigų („Žemynos“ gimnazijoje, „Gilijos“ pradinėje mokykloje, „Versmės“ ir „Vyturio“ progimnazijose, lopšeliuose-darželiuose „Sakalėlis“, „Šermukšnėlė“, „Šaltinėlis“, „Nykštukas“, „Liepaitė“ ir Marijos Montessori mokykloje-darželyje).  *Švietimo įstaigų elektros instaliacijos remontas*. Daugelyje ugdymo įstaigų susidėvėjusi elektros instaliacija ir jos būklė jau darosi grėsminga, todėl 2022 m. planuojama pagerinti elektros instaliaciją ir lauko apšvietimą 9 švietimo įstaigose (lopšeliuose-darželiuose „Sakalėlis", „Radastėlė“, „Pušaitė“, „Želmenėlis“, „Žemuogėlė“, „Gilijos“ pradinėje mokykloje bei „Vyturio“, Martyno Mažvydo, „Saulėtekio“ progimnazijose).  *Švietimo įstaigų stogų remontas*. 2022 m. planuojama suremontuoti 10 švietimo įstaigų stogus (lopšelių-darželių „Radastėlė“, „Traukinukas“, „Papartėlis“, Baltijos ir „Vėtrungės“ gimnazijų, „Saulėtekio“, „Versmės“, „Vyturio“ ir M. Gorkio progimnazijų).  *Švietimo įstaigų lauko inžinerinių tinklų remontas*. 2022 metais bus vykdomi lopšelio-darželio „Šermukšnėlė“ ir M. Gorkio progimnazijos paviršinių nuotekų tinklų statybos darbai pagal 2021 m. parengtus techninius darbo projektus.  *Centralizuotas ugdymo įstaigų langų valymas*. 2022 m. planuojamos lėšos langų valymo paslaugos pirkimui 33-joms bendrojo ugdymo įstaigoms (valymas numatomas 1 kartą per metus).  *Švietimo įstaigų teritorijų aptvėrimas*. Rūpinantis pastatų ir vaikų saugumu, 2022 m. bus vykdomas 3 švietimo įstaigų (Regos ugdymo centro, Vytauto Didžiojo gimnazijos, l.-d. „Traukinukas“) teritorijų aptvėrimo darbai.  *Mokinių pavėžėjimo užtikrinimas.* Toliau bus organizuojamas Savivaldybės mokinių ir neįgalių ikimokyklinio amžiaus vaikų vežiojimas į bendrojo ugdymo mokyklas ir atgal. Vykdant Savivaldybei priskirtą kompetenciją, mokiniams, atvykstantiems mokytis į Savivaldybės mokyklas, būtų kompensuojamos transporto išlaidos. Įgyvendinus šią priemonę, 2022 m. bus užtikrintas apie 300 mokinių pavėžėjimas.  *Švietimo įstaigų persikėlimo į kitas patalpas išlaidų apmokėjimas*. Įgyvendinant šią priemonę, 2022 m. planuojama pradėti remonto darbus ir į kitas patalpas perkelti 3 įstaigas (l.-d. „Aitvarėlis“, l.-d. „Želmenėlis“, l.-d. „Putinėlis“), taip pat į savo patalpas atgal perkelti Vaikų laisvalaikio centrą (Molo g. 60-1).  *Švietimo įstaigų energinių išteklių efektyvinimas*. Nuo 2015 m. bendrojo ugdymo įstaigose buvo diegiamos automatizuotos šilumos punktų kontrolės ir valdymo sistemos (kasmet po 20 įstaigų). 2021 m. įdiegta 32 automatizuotų valdymo sistemų kartu su šalto vandens sistemos valdymu (iš viso įdiegta sistemų 79). 2022 m. bus diegiamos šalto vandens valdymo sistemos dar 27 įstaigose. Toliau bus atliekama visų automatinių valdymo sistemų priežiūra.  *Atsinaujinančių energijos išteklių (saulės) įrengimas ir priežiūra*. Siekiant Aplinkos projektų valdymo agentūrai pateikti paraiškas dėl atsinaujinančių energijos išteklių (saulės) įrengimo, Savivaldybė 2021 m. inicijavo 5 paraiškų parengimą. 2022 m. planuojami rangos darbai 5 įstaigose: l.-d.„Vyturėlis“, Gedminų, S. Dacho, Vitės ir „Smeltės“ progimnazijose. Projektus įgyvendins pačios švietimo įstaigos. | | | | | | |
| **02 tikslo rezultato vertinimo kriterijai** | | | | | | |
| Kriterijaus pavadinimas,  mato vnt. | | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais | | | |
| 2021 (faktas) | 2022 | 2023 | 2024 |
| Savivaldybės įstaigos, kuriose patalpos pritaikytos neįgalių vaikų ugdymui, skaičius, vnt. | | Švietimo skyrius | – | 5 | 3 | – |
| Savivaldybės ikimokyklinio ugdymo įstaigų, kuriose atnaujintos lauko aikštelės ir įrenginiai, skaičius, vnt. | | Švietimo skyrius | 12 | 11 | 15 | 14 |
| Bendrojo ugdymo mokyklų, kuriose įrengtos išmaniosios klasės, skaičius, vnt. | | Švietimo skyrius,  Informacinių technologijų skyrius | 10 | 10 | – | – |
| Atnaujintų Savivaldybės bendrojo ugdymo mokyklų sporto aikštynų skaičius, vnt. | | Statinių administravimo skyrius | 11 | 52 | 13 | 14 |
| 1 Atnaujintas H. Zudermano gimnazijos sporto aikštynas,  2 Planuojama atnaujinti Vitės, M. Gorkio ir „Smeltės“ progimnazijų, „Vėtrungės“ ir „Žaliakalnio“ gimnazijų sporto aikštynus,  3 Planuojama atnaujinti „Gilijos“ pradinės mokyklossporto aikštyną,  4 Planuojama atnaujinti Baltijos gimnazijos sporto aikštyną. | | | | | | |
| **Galimi programos finansavimo variantai:**  valstybės, savivaldybės biudžeto, paskolų, rėmėjų, ES lėšos ir įvairių fondų lėšos. | | | | | | |
| **Klaipėdos miesto savivaldybės 2021–2030 metų strateginio plėtros plano dalys, susijusios su vykdoma programa:**  1.3.1. uždavinys. Pagerinti ugdymo(si) aplinką, įdiegti inovacijas.  1.3.2. uždavinys. Išplėsti švietimo paslaugų įvairovę, patobulinti ugdymo proceso kokybę ir padidinti prieinamumą.  1.3.3. uždavinys. Padidinti aukštojo mokslo ir profesinio mokymo įstaigų teikiamų paslaugų atitiktį verslo ir bendruomenės poreikiams. | | | | | | |

Priedas – 2022–2024 m. Klaipėdos miesto savivaldybės ugdymo proceso užtikrinimo programos(Nr. 10) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_